Pidin on keel ilma rahvata. Ta on kõigile võõrkeel. Kui seda hakkavad kasutama pered ja  nende lapsed õpivad selle ära kui emakeele või olulise keele, siis võib juhtuda, et pidin kreoolistub ja temast tuleb kreoolkeel. Tekivad uued sõnad, mis on pärit eri allikatest, ilmuvad uued morfoloogilised ja süntaktilised struktuurid jne. Kreoolkeel on seega pidin, mis on endale kasvatanud rahva, kes teda sünnist peale kõneleb ja põlvest põlve pärandab.